turjo4nis/wikipedia-bn-dump-20250701 huggingface dataset:
নাশিক জেলা

নাশিক জেলা ভারতের মহারাষ্ট্র রাজ্যের  একটি প্রশাসনিক অঞ্চল। এছাড়াও এই জেলাটি  নাসিক জেলা নামে পরিচিত। নাশিক শহরটি এই জেলা সদর দপ্তর। নাশিক ভাল ওয়াইন উৎপাদনের জন্য পরিচিত হয়।

নাশিক জেলা মহারাষ্ট্রের তৃতীয় বৃহত্তম জেলা। এই জেলার মোট  জনসংখ্যা হল ৬১,০৯,০৫২ জন এবং উত্তর মহারাষ্ট্র অঞ্চলের ১৫,৫৮২ বর্গ কিলোমিটার এলাকা দখল করে জেলাটি। এই জেলার উত্তর দিকে ধুলে জেলা, পূর্বে জলগাঁও জেলা, দক্ষিণ-পূর্ব ঔরঙ্গাবাদ জেলা, দক্ষিণে আহমদনগর জেলা, দক্ষিণ-পশ্চিমে থানে জেলা, পশ্চিমে গুজরাত রাজ্যের ভলসাদ ও নবসারী জেলা এবং উত্তর-পশ্চিমে ডাঙ্গস জেলা অবস্থিত।

জেলা পশ্চিমাঞ্চলীয় অংশ উত্তর-দক্ষিণে প্রসারিত দাক্ষিণাত্যের মালভূমি, যা খুবই উর্বর ও কৃষিকার্যে উপযোগী। জেলার পশ্চিমাঞ্চল কয়েকটি ব্যতিক্রম গ্রামের ছাড়াও পাহাড়ী এবং রেভিন্স দ্বারা বিভক্ত এবং  এখানে সহজে চাষাবাদ সম্ভব। পাহাড়ের পশ্চিম ঢালগুলি থেক দমনগঙ্গা নদী সহ বিভিন্ন নদী নির্গত হয়েছে,। যে গুলি এর পর পশ্চিম দিকে প্রবাহিত হয়ে আরব সাগরে পতিত হয়।

দাক্ষিণাত্যের মালভূমির উপর অবস্থিত জেলার বৃহত্তর পূর্ব অংশটি খোলা, উর্বর এবং চাষবাসের জন্য উপযুক্ত। পূর্ব ও পশ্চিমে বিস্তৃত সাতমলা-চাঁদাবাদ পাহাড় মালভূমি অঞ্চলের প্রধান বিভাজক গঠন করে। উপদ্বীপীয় ভারতের বৃহত্তম নদী গোদাবরী এই জেলার জেলার ত্রিম্বকেশ্বর পাহাড়ে উৎপত্তি এবং জেলাটির মাধ্য দিয়ে পূর্ব দিকে প্রবাহিত হয়।  সাতমলা-চাঁদাবাদ পাহাড় একটি জলবিভাজিকা গঠন করে, যেমন নদীগুলি গোদাবরী নদীর দক্ষিণে জলনিকাশির কাজ করে। এইগুলির মধ্য কদভ ও দারন নদী উভয়ই অন্তর্ভুক্ত যা গোদাবরী নদীর উপনদী। সাতমলা-চাঁদাবাদ পাহাড়ের উত্তরে গির্না নদী এবং তার উপনদী মোসাম, পূর্ব উপত্যকায় তাপ্তী নদীতে  মিলিত হয়।

ত্রিম্বকেশ্বর শিব মন্দির ত্রিম্বকে অবস্থিত, যা বারো জ্যোতিলিঙ্গের মধ্যে একটি, যেখানে মহারাষ্ট্রের ত্রিম্বকেশ্বরে হিন্দু বংশোদ্ভূত নিবন্ধন করা হয়। পবিত্র গোদাবরী নদীর উৎপত্তি ত্রিম্বাকের কাছাকাছি।

জনসংখ্যার উপাত্ত
২০১১ সালের আদমশুমারি অনুযায়ী, নাশিক জেলার জনসংখ্যা ৬১,০৯,০৫২ জন, যা এল সালভাদর  অথবা যুক্তরাষ্ট্রের মিসৌরি রাজ্যের জনসংখ্যা প্রায় সমান।  জনসংখ্যার হিসাবে ভারতের ১১ তম স্থান (মোট ৬৪০ টির মধ্যে) পেয়েছে জেলাটি।  জেলাটিতে বর্গ কিলোমিটার (১,০২০/বর্গ মাইল) প্রতি ৩৯৩ জন মানুষ বসবাস করেন।  এই জেলায় ২০০১-২০১১ এর দশকে জনসংখ্যা বৃদ্ধির হার ছিল ২২.৩৩%।  নাশিকের প্রতি ১০০০ জন পুরুষের জন্য ৯৩১ জন নারীর যৌন অনুপাত রয়েছে  এবং ৮০.৯৬% এর সাক্ষরতার হার রয়েছে। 

২০০৭ সালের হিসাবে জেলার ৭৫.৬৪% মানুষ শহুরে।

ভাষাসমূহ 
মারাঠি হল আধিকারিক বা সরকারি এবং মূল কথ্য ভাষা। অহরানী এবং ভিলি  জেলার উত্তরে ছোট ছোট অংশগুলিতে বিভিন্ন উপভাষা কথিত হয়।  নাশিক, ত্রিম্বকেশ্বর মত ধর্মীয় স্থানগুলিতে প্রাচীন ভারতীয় ভাষা সংস্কৃত কথ্য এবং ব্যাপকভাবে বোঝা যায়।

তথ্যসূত্র

বহিঃসংযোগ

মহারাষ্ট্রের জেলা
নাশিক জেলা
১৮৬৯-এ ভারতে প্রতিষ্ঠিত
ক্যারোলিন জোন্স

ক্যারোলিন সু জোন্স (ইংরেজি: Carolyn Sue Jones; ২৮শে এপ্রিল ১৯৩০ - ৩রা আগস্ট ১৯৮৩) ছিলেন একজন মার্কিন অভিনেত্রী। তিনি ১৯৫০-এর দশকের শুরুর দিকে তার কর্মজীবন শুরু করেন এবং এই দশকের শেষের দিকে দ্য ব্যাচেলর পার্টি (১৯৫৭) চলচ্চিত্র দিয়ে প্রশংসিত হন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন ও মারজরি মর্নিংস্টার (১৯৫৭) চলচ্চিত্রে অভিনয়ের জন্য বর্ষসেরা উদীয়মান তারকা অভিনেত্রী বিভাগে গোল্ডেন গ্লোব পুরস্কার লাভ করেন। এছাড়া তিনি বার্কস ল (১৯৬৩) টেলিভিশন ধারাবাহিকে অভিনয়ের জন্য শ্রেষ্ঠ টিভি তারকা বিভাগে গোল্ডেন গ্লোবে মনোনীত হন। ১৯৬৪ থেকে ১৯৬৬ সাল পর্যন্ত তিনি দ্য অ্যাডামস ফ্যামিলি টেলিভিশন ধারাবাহিকে মর্টিসিয়া অ্যাডামস চরিত্রে অভিনয় করেন।

প্রারম্ভিক জীবন
জোন্স ১৯৩০ সালের ২৮শে এপ্রিল টেক্সাসের আমারিল্লোতে জন্মগ্রহণ করেন। তার পিতা জুলিয়াস আলফ্রেড জোন্স ছিলেন একজন নাপিত এবং মাতা ক্লোই জিনেট সাউদার্থ ছিলেন গৃহিণী। ১৯৩৪ সালে তার পিতা তাদের পরিবার ত্যাগ করে চলে গেলে ক্যারোলিন ও তার ছোট বোন বেটি রিয়া জোন্স তাদের মায়ের সাথে তার নানার বাড়িতে চলে যান। জোন্স শৈশবে হাপানি রোগে আক্রান্ত ছিলেন, সেজন্য তাকে সেসময়ে অনেক কর্মকাণ্ড থেকে বিরত থাকতে হত। তার এই অবস্থার কারণে তিনি প্রেক্ষাগৃহে যেতে না পারলে তিনি ঘরে বসে হলিউডের ফ্যান ম্যাগাজিনগুলো পড়তেন এবং তার মধ্যে অভিনেত্রী হওয়ার আকাঙ্ক্ষা জন্মে। তিনি সতের বছর বয়সে পাসাডেনা প্লেহাউজে ভর্তি হন। তার নানা চার্লস ডব্লিউ বেকার তার পড়াশোনার খরচ চালাতেন।

পুরস্কার ও মনোনয়ন

তথ্যসূত্র

গ্রন্থপঞ্জি

বহিঃসংযোগ

 
 
 
 

১৯৩০-এ জন্ম
১৯৮৩-এ মৃত্যু
২০শ শতাব্দীর মার্কিন অভিনেত্রী
ক্যালিফোর্নিয়ার অরেঞ্জ কাউন্টিতে সমাহিত
ক্যালিফোর্নিয়ায় ক্যান্সারে মৃত্যু
টেক্সাসের অভিনেত্রী
মার্কিন ইহুদি অভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন সোপ অপেরা অভিনেত্রী
গোল্ডেন গ্লোব পুরস্কার (বর্ষসেরা নবীন তারকা - অভিনেত্রী) বিজয়ী
মলাশয়ের ক্যান্সারে মৃত্যু
ইহুদি ধর্মে ধর্মান্তরিত
ক্যালিফোর্নিয়ার ডেমোক্র্যাট
মাইকেল আই. ওয়াগ্নার

মাইকেল ওয়াগ্নার (জন্ম: সেপ্টেম্বর ৩০, ১৯৪৭ এবং মৃত্যু: এপ্রিল ২৩,১৯৯২) একজন মার্কিন টেলিভিশন চিত্র লেখক এবং পরিচালক ছিলেন যিনি ১৯৭৫ থেকে ১৯৯২ সালের মাঝে বেশ কিছু টেলিভিশন অনুষ্ঠানে কাজ করেন এবং ১৯৮২ সালে তার অসাধারন ধারাবাহ্যিক নাটক হিল স্ট্রিট ব্লুজ  লেখার জন্য এমি পুরস্কার পান। তিনি এবিসির  প্রব সিরিজের সহ স্রষ্টা , পরিচালক এবং কয়েকটি পর্ব লিখেছিলেন।

কর্ম জীবন 
ওয়াগ্নার একজন সৈনিকের সন্তান ছিলেন। তিনি ওহাইও তে জন্ম নিলেও বেড়ে উঠেছিলেন নিউইয়ার্ক, ইল্লিনিওস, জাপান, জার্মানি, নেব্রাস্কা এবং টেক্সাসের বিমান ঘাটিতে। তিনি টেক্সাসের  রান্দলফ উচ্চ বিদ্যালয়, রান্দলফ বিমান ঘাটি  থেকে শিক্ষা লাভ করেন। তিনি মিসোউরি বিশ্ববিদ্যালয়ে থাকাকালীন ক্যালিফোর্নিয়ায় চলে আসেন এবং লস এঞ্জেলস এ থাকাকালীন বিভিন্ন চাকুরি করার পাশাপাশি তার লেখা স্ক্রিপ্ট আর আকা চিত্র বিক্রি করতেন।

তিনি ১৯৭৫ সালে তার প্রথম টেলিভিশন স্ক্রিপ্ট দ্যা ব্লু নাইট  নামক অপরাধ ভিত্তিক নাটক লিখেন। তিনি এটি জোসেফ ওয়াম্বাউঘের একই নামের উপন্যাস থেকে সিবিএসর জন্য রুপান্তর করেন। তিনি দ্রুত প্রতিষ্ঠা লাভ করেন চিত্রলেখক হিসেবে- জিগসাও জন, দ্যা সিক্স মিলিয়ন ডলার ম্যান, ম্যান ফ্রম আটলান্টিস, স্টারস্ক্য ও হুটছ এবং দ্যা রকফর্ড ফাইলস-এর স্ক্রিপ্ট লিখে।

তিনি ১৯৮২ সালে  "হিল স্ট্রিট ব্লুস" ধারাবাহিকের " দ্যা ওয়ার্ল্ড এক্রডিং টু ফ্রিদম" পর্বটি লিখেন এবং তাকে দ্রুত নিয়মিত লেখক হিসিবে সেই সিরিজের জন্য নিযুক্ত করা হয়। তার গল্পে " ক্যাপ্টেন ফ্রিডম" নামে এক রাস্তার ভবঘুরে চরিত্রের পরিচয় করিয়ে দেয়। এই ধারাবাহিকে তার বিখ্যাত লেখা " ফ্রিডম লাস্ট স্ট্যান্ড "-এর জন্য ১৯৮২ সালে এমি পুরস্কার পান পান। অবশ্য সেই মৌসুমে তার ৩টি সহ-স্ক্রিপ্টের জন্য একই ক্যাটাগরিতে তিনি মনোনীত হন। তিনি ৩৫ টি পর্বে সহকারী লেখক হিসেবে হিল স্ট্রিট ব্লু তে পরের দুবছর কাজ করেন এবং দীর্ঘ সময়ের জন্য স্টিভেন বচ্চছ এবং তার বিভিন্ন প্রকল্পে কাজ করেন ।

ওয়াগ্নারলে ১৯৮৭ সালে এ বি সি থেকে নতুন বৈজ্ঞানিক কল্পকাহিনী প্রব  লিখতে সাহায্য করার জন্য বলা হয়, যা পরিচয় করিয়ে দেয় একজন উজ্জ্বল হৃদয়ের বৈজ্ঞানিক অপরাধের যোদ্ধা অস্টিন জেমস কে। বিখ্যাত বৈজ্ঞানিক কল্পকাহিনী লেখক আইজাক আসিমভ, যার আইডিয়া থেকে সৃষ্টি হইছিল একজন তরুন যে বৈজ্ঞানিক আইডিয়া ব্যবহার করে রহস্য মীমাংসা করে, যা অনেকটা টম সুইফট অথবা  রিক ব্রান্ট চরিত্রের মতন।

ওয়াগ্নার দুই ঘণ্টার একটি পাইলট টিভি চলচ্চিত্র "কম্পিউটার লজিক" লিখেছিলেন যার কারণে তিনি বিশেষ পরিচালক হন। ওই সিরিজ এক মৌসুমের চলেছিল। পার্কার স্ট্রিভসন যিনি ওই সিরিজে মুল চরিত্রে কাজ করেন, তিনি তার এক ইন্টারভিউয়ে বলেন যে, তিনি শুধু ওয়াগ্নারের শারীরিক এবং আচরণবিধি অনুসরণ করে তার চরিত্র গঠন করেছিলেন।  সিরিজটি ১৯৮৮ সালের প্রতি বৃহস্পতিবার প্রচারিত হয়েছিল।

এরপর ওয়াগ্নার স্টার ট্রেক: দ্য নেক্সট জেনারেশন-এর জিনি রড্ডেনবেরি ধারাবাহিকের জন্য তিনটি স্ক্রিপ্ট লিখেছিলেন, এবং বিশেষ পরিচালক হিসেবে সিরিজে কাজ করেন। তিনি  স্টিফেন বচ্চছ-এর  হুপারম্যান নাটিকে  জন রিট্রার  হিসেবে অভিনয় করেন। ওয়াগ্নার বচ্চছএর অ্যানিমেটেড সিরিজ  ক্যাপিটাল ক্রিট্টারস  লিখতে এবং উন্নত করতে সাহায্য করেন, একই সাথে এনবিসির জন্য  ম্যান ও মেশিন  নাটক লিখতে ও বানাতে পরিচালক হিসেবে কাজ করেছিলেন। 

তিনি ১৯৯২ সালে ব্রেন ক্যান্সারে আগউরা হিলস, ক্যালিফোর্নিয়াতে মারা যান।

তথ্যসূত্র

বহিঃসংযোগ
 

১৯৪৭-এ জন্ম
১৯৯২-এ মৃত্যু
এমি পুরস্কার বিজয়ী
২০শ শতাব্দীর মার্কিন চিত্রনাট্যকার
প্রাইমটাইম এমি পুরস্কার বিজয়ী
২০শ শতাব্দীর মার্কিন পুরুষ লেখক
রাইটার্স গিল্ড অব আমেরিকা পুরস্কার বিজয়ী
রাজা নাইনগোলান

রাজা নাইনগোলান (জন্ম: ৪ মে ১৯৮৮) হলে একজন বেলজীয় পেশাদার ফুটবলার, যিনি সিরি এ-এর ক্লাব রোমা এবং বেলজিয়াম জাতীয় দলে একজন মধ্যমাঠের খেলোয়াড় হিসেবে খেলেন।

তার ডাকনাম হচ্ছে নিনজা। তিনি তার ক্যারিয়ারের অধিকাংশ সময় ইতালিতে অতিবাহিত করেছেন, যেখানে তিনি পিয়াচেঞ্জা, কালিয়ারি এবং রোমার মতো ক্লাবের হয়ে খেলেছেন। তিনি এপর্যন্ত প্রায় ২৫০-এর অধিক সিরি এ ম্যাচে উপস্থিতি হয়েছেন।

তিনি প্রায় ৯ বছর ধরে বেলজিয়াম জাতীয় দলের হয়ে খেলেন। এপর্যন্ত তিনি ২৫-এর অধিক ম্যাচে ৬টি গোল করেছেন। তিনি ২০১৬ উয়েফা ইউরোয় বেলজিয়াম দলের একজন সদস্য ছিলেন।

প্রারম্ভিক জীবন
নাইনগোলান ১৯৮৮ সালে বেলজিয়ামের অ্যানটোয়ার্পে জন্মগ্রহণ করেছেন। তার বাবা, লিজি বয়ার্টস ছিলেন একজন বেলজীয় ফ্লেমিশ ব্যক্তি। নাইনগোলান তার ৩ সৎভাই এবং যমজ বোন এবং মারিয়ানুস নাইনগোলানের সাথে তার শৈশব অতিবাহিত করেছেন। তিনি যখন শিশু ছিলেন তখন বাবা তাকে এবং তার মাকে কোনো না দিয়েই চলে যান।

২০১০ সালে, নাইনগোলানের মা মৃত্যুবরণ করেন, এবং তার মায়ের মৃত্যুর পর তিনি তার পিঠে দুইটি ট্যাটু করেন যেখানে তিনি তার মায়ের জন্ম এবং মৃত্যুর তারিখ উল্লেখ করেছেন। তিনি ক্যাথলিক চার্চে তার শৈশবের কিছু অংশ ব্যয় করেছেন। তিনি ওলন্দাজ, ইংরেজি, ইতালীয় এবং ফরাসি ভাষায় অনর্গলভাবে কথা বলতে পারেন।

সম্মাননা

ব্যক্তিগত
সিরি এ বছরের সেরা দল: ২০১৪–১৫, ২০১৫–১৬, ২০১৬–১৭
এ.এস. রোমা মৌসুমের সেরা খেলোয়াড়: ২০১৬–১৭

তথ্যসূত্র

বহিঃসংযোগ

টুটো ক্লাসিয়াটরিতে রাজা নাইনগোলান 

 
ইউ-ফুটবলে রাজা নাইনগোলান

১৯৮৮-এ জন্ম
জীবিত ব্যক্তি
বেলজীয় ফুটবলার
ফুটবল মধ্যমাঠের খেলোয়াড়
সেরিয়ে আ-এর খেলোয়াড়
সেরিয়ে বি-এর খেলোয়াড়
আসোচাৎসিওনে স্পোর্তিভা রোমার খেলোয়াড়
বেলজিয়ামের আন্তর্জাতিক যুব ফুটবলার
বেলজিয়ামের অনূর্ধ্ব-২১ আন্তর্জাতিক ফুটবলার
বেলজিয়ামের আন্তর্জাতিক ফুটবলার
উয়েফা ইউরো ২০১৬-এর খেলোয়াড়
বেলজীয় প্রবাসী ফুটবলার
ইতালিতে প্রবাসী ফুটবলার
বেলজীয় রোমান ক্যাথলিক
কাইয়ারি কালচোর খেলোয়াড়
ইন্টার মিলানের খেলোয়াড়
পিয়াচেনৎসা কালচো ১৯১৯-এর খেলোয়াড়
যমজ ক্রীড়াবিদ
রয়্যাল বেরস্খট আন্টভের্পীয় ক্লাবের খেলোয়াড়
বেলজীয় প্রো লিগের খেলোয়াড়
রয়্যাল আন্টভের্প ফুটবল ক্লাবের খেলোয়াড়
এসপিএএল-এর খেলোয়াড়
পুরুষ ফুটবল মধ্যমাঠের খেলোয়াড়
হাজীগঞ্জ বড় মসজিদ

হাজীগঞ্জ ঐতিহাসিক বড় মসজিদ বা বড় মসজিদ চাঁদপুর জেলার হাজীগঞ্জ উপজেলার হাজীগঞ্জ বাজারের মধ্যবর্তী স্থানে অবস্থিত এই ঐতিহাসিক মসজিদটি।

অবস্থান
হাজীগঞ্জ ঐতিহাসিক বড় মসজিদ এর অবস্থান চাঁদপুর জেলার উপজেলার হাজীগঞ্জ বাজারের মধ্যবর্তী স্থানে। এটি হাজীগঞ্জ মৌজায় পড়েছে। এর পাশাপাশি রয়েছে আলীয়া মাদ্রাসা, হাফেজীয়া মাদ্রাসা, ফোরকানীয়া মাদ্রাসা ও ইসলামীয়া পাঠাগার।

ইতিহাস
প্রায় ১৯৩১ খ্রিঃ নির্মিত হয়েছে এই হাজীগঞ্জ বড় মসজিদটি। এই মসজিদটিকেই চাঁদপুর জেলার সবচেয়ে বড় মসজিদ হিসেবে ধরা হয়। এই মসজিদটির প্রথম উদ্যোক্তা ও প্রতিষ্ঠাতা হাজী আহম্মদ আলী পাটওয়ারী। মসজিদটি তৈরি করার সময় হাজীগঞ্জ বা এর আশাপাশের কোনো এলাকাতে কোনো ইট ভাটা ছিলোনা। তখন মসজিদটির উদ্যোক্তা সেখানে একটি ইট ভাটা তৈরি করেন। তারপর সেখানে ইট তৈরি করে সেই ইট দিয়ে মসজিদটি নির্মাণ করেন। এছাড়াও তিনি মসজিদ নির্মাণের জন্য জাহাজ ভাড়া করে ভারতের কলকাতায় গিয়ে লোহার বীম ও মর্মর পাথর কিনে আনেন। পরবর্তীতে মসজিদটির কাজ ১৯৩৭ খ্রিঃ দিকে শেষ হয় এবং শুক্রবার দিন মসজিদে আজান দেওয়ার মাধ্যমে মসজিদটির উদ্বোধন করা হয়।

মসজিদ সংলগ্ন মাদ্রাসা
মসজিদটির পাশাপাশি রয়েছে আলীয়া মাদ্রাসা, হাফেজীয়া মাদ্রাসা, ফোরকানীয়া মাদ্রাসা ও ইসলামীয়া পাঠাগার। আলীয়া মাদ্রাসা ছাড়া বাকী মাদ্রাসাগুলো মসজিদ কমিটির তত্ত্বাবধায়নে চলে।

অবকাঠামো
মসজিদটি দুই তলা বিশিষ্ট, ১টি ১২১ ফুট লম্বা মিনার ও ২টি গম্বুজ রয়েছে।

চিত্রশালা

আরো দেখুন
আলমগীরী মসজিদ

তথ্যসূত্র

চাঁদপুর জেলার প্রত্নতাত্ত্বিক স্থাপনা
চাঁদপুর জেলার দর্শনীয় স্থান
চাঁদপুর জেলার মসজিদ
মুসা দেম্বেলে

মুসা দেম্বেলে (জন্ম মুসা সিদি ইয়াইয়া দেম্বেলে; ১৬ জুলাই ১৯৮৭) হলেন একজন বেলজীয় পেশাদার ফুটবলার, যিনি প্রিমিয়ার লিগের ক্লাব টটেনহ্যাম হটস্পার এবং বেলজিয়াম জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড়। তিনি টটেনহ্যাম হটস্পারের হয়ে এপর্যন্ত প্রায় ১৫০-এর অধিক ম্যাচ খেলেছেন। তিনি ইউরোপের অন্যতম সেরা বক্স-টু-বক্স মধ্যমাঠের খেলোয়াড় হিসেবে পরিগণিত হন। তার ড্রিবলিং দক্ষতা এবং বল দখলের দক্ষয়া সকলের নজর কাড়ে।

দেম্বেলে বেলজীয় প্রো লিগের ক্লাব জার্মিনাল বিয়ারস্কটের হয়ে খেলার মাধ্যমে তার ক্যারিয়ার শুরু করেন। অতঃপর তিনি নেদারল্যান্ডের এরেডিভিসির ক্লাব উইলেম ২ এবং এজেডের হয়ে খেলেছেন। পরবর্তীতে ২০০৯ সালে, তিনি লিগ ট্রফি এবং ইয়োহান ক্রুইফ শিল্ড জয়লাভ করেন। অতঃপর ২০১০ সালে তিনি প্রিমিয়ার লিগের ক্লাব ফুলহ্যামে যোগদান করেন। এবং পরবর্তীতে ২০১২ সালের আগস্ট মাসে, ১৫ মিলিয়ন ইউরোর বিনিময়ে তিনি টটেনহ্যাম হটস্পারের সাথে একটি চুক্তি স্বাক্ষর করেন। ২০১২ সালে, দ্য গার্ডিয়ান দ্বারা প্রকাশিত "বর্তমানের সেরা ১০০ ফুটবলার"-এর তালিকায় তিনি ৯১তম স্থান দখল করেন।

ক্যারিয়ার পরিসংখ্যান

ক্লাব

তথ্যসূত্র

বহিঃসংযোগ

টটেনহ্যাম হটস্পারে মুসা দেম্বেলে

বেলজীয় এফএ-এ মুসা দেম্বেলে
প্রিমিয়ার লিগে মুসা দেম্বেলে 
 

১৯৮৭-এ জন্ম
২০১৪ ফিফা বিশ্বকাপের খেলোয়াড়
বেলজীয় প্রবাসী ফুটবলার
বেলজীয় ফুটবলার
বেলজিয়ামের আন্তর্জাতিক ফুটবলার
বেলজীয় প্রো লিগের খেলোয়াড়
বেলজিয়ামের আন্তর্জাতিক যুব ফুটবলার
এরেডিভিজির খেলোয়াড়
ইংল্যান্ডে প্রবাসী ফুটবলার
২০০৮ গ্রীষ্মকালীন অলিম্পিকের ফুটবলার
জীবিত ব্যক্তি
প্রিমিয়ার লিগের খেলোয়াড়
টটেনহ্যাম হটস্পার ফুটবল ক্লাবের খেলোয়াড়
উয়েফা ইউরো ২০১৬-এর খেলোয়াড়
ফুটবল মধ্যমাঠের খেলোয়াড়
২০১৮ ফিফা বিশ্বকাপের খেলোয়াড়
ফুলহ্যাম ফুটবল ক্লাবের খেলোয়াড়
রয়্যাল বেরস্খট আন্টভের্পীয় ক্লাবের খেলোয়াড়
রয়্যাল বেরখেম স্পোর্টসের খেলোয়াড়
চীনা সুপার লিগের খেলোয়াড়
ইংল্যান্ডে বেলজীয় প্রবাসী ক্রীড়াবিদ
নেদারল্যান্ডসে প্রবাসী ফুটবলার
চীনে প্রবাসী ফুটবলার
পুরুষ ফুটবল মধ্যমাঠের খেলোয়াড়
বেলজিয়ান মুসলিম
ইউরি তিলেমান্স

ইউরি মারিওন আ. তিলেমান্স (; জন্ম: ৭ মে ১৯৯৭; ইউরি তিলেমান্স নামে সুপরিচিত) হলেন একজন বেলজীয় পেশাদার ফুটবল খেলোয়াড়। তিনি বর্তমানে ইংরেজ ক্লাব লেস্টার সিটি এবং বেলজিয়াম জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।

২০১২ সালে, তিলেমান্স বেলজিয়াম অনূর্ধ্ব-১৫ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৫ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০১৬ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ৫২ ম্যাচে ৫টি গোল করেছেন।

প্রারম্ভিক জীবন 
ইউরি মারিওন আ. তিলেমান্স ১৯৯৭ সালের ৭ই মে তারিখে বেলজিয়ামের সিন্ট-পিটার্স লেউতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
তিলেমান্স বেলজিয়াম অনূর্ধ্ব-১৫, বেলজিয়াম অনূর্ধ্ব-১৬ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১২ সালে বেলজিয়াম অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৫ বছরে ২৮ ম্যাচে অংশগ্রহণ করে ১৬টি গোল করেছেন।

২০১৬ সালের ৯ই নভেম্বর তারিখে, ১৯ বছর, ৬ মাস ও ২ দিন বয়সে, ডান পায়ে ফুটবল খেলায় পারদর্শী তিলেমান্স নেদারল্যান্ডসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৮৪তম মিনিটে মধ্যমাঠের খেলোয়াড় স্টেভেন ডেফুরের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৮ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন। ম্যাচটি ১–১ গোলে ড্র হয়েছিল। বেলজিয়ামের হয়ে অভিষেকের বছরে তিলেমান্স সর্বমোট ২ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ 

 
 
 
 
 
 
 
 
 
 

১৯৯৭-এ জন্ম
জীবিত ব্যক্তি
বেলজীয় ফুটবলার
ফুটবল মধ্যমাঠের খেলোয়াড়
বেলজীয় প্রো লিগের খেলোয়াড়
লিগ ১-এর খেলোয়াড়
রয়্যাল স্পোর্টিং ক্লাব আন্ডারলেখটের খেলোয়াড়
বেলজিয়ামের আন্তর্জাতিক যুব ফুটবলার
বেলজিয়ামের অনূর্ধ্ব-২১ আন্তর্জাতিক ফুটবলার
বেলজিয়ামের আন্তর্জাতিক ফুটবলার
বেলজীয় প্রবাসী ফুটবলার
ফ্রান্সে প্রবাসী ফুটবলার
মোনাকোয় প্রবাসী ফুটবলার
২০১৮ ফিফা বিশ্বকাপের খেলোয়াড়
লেস্টার সিটি ফুটবল ক্লাবের খেলোয়াড়
প্রিমিয়ার লিগের খেলোয়াড়
মোনাকো ফুটবল ক্লাবের খেলোয়াড়
উয়েফা ইউরো ২০২০-এর খেলোয়াড়
ইংল্যান্ডে প্রবাসী ফুটবলার
এফএ কাপ ফাইনালের খেলোয়াড়
ইংল্যান্ডে বেলজীয় প্রবাসী ক্রীড়াবিদ
২০২২ ফিফা বিশ্বকাপের খেলোয়াড়
অ্যাস্টন ভিলা ফুটবল ক্লাবের খেলোয়াড়
উয়েফা ইউরো ২০২৪-এর খেলোয়াড়
পুরুষ ফুটবল মধ্যমাঠের খেলোয়াড়
লেয়ান্ডার ডেন্ডনকার

লেয়ান্ডার ডেন্ডনকার (; জন্ম: ১৫ এপ্রিল ১৯৯৫) হলেন একজন বেলজীয় পেশাদার ফুটবল খেলোয়াড়। তিনি বর্তমানে ইংরেজ ক্লাব উলভারহ্যাম্পটন এবং বেলজিয়াম জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা কেন্দ্রীয় রক্ষণভাগের খেলোয়াড় হিসেবে খেলেন।

২০১০ সালে, ডেন্ডনকার বেলজিয়াম অনূর্ধ্ব-১৬ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০১৫ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ২৯ ম্যাচে ১টি গোল করেছেন।

প্রারম্ভিক জীবন
লেয়ান্ডার ডেন্ডনকার ১৯৯৫ সালের ১৫ই এপ্রিল তারিখে বেলজিয়ামের পাসেনডালেতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
ডেন্ডনকার বেলজিয়াম অনূর্ধ্ব-১৬, বেলজিয়াম অনূর্ধ্ব-১৭, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১০ সালে বেলজিয়াম অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৬ বছরে ৩২ ম্যাচে অংশগ্রহণ করে ৫টি গোল করেছেন।

২০১৫ সালের ৭ই জুন তারিখে, ২০ বছর, ১ মাস ও ২৩ দিন বয়সে, ডান পায়ে ফুটবল খেলায় পারদর্শী ডেন্ডনকার ফ্রান্সের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৮৫তম মিনিটে রক্ষণভাগের খেলোয়াড় জেসন ডেনায়েরের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৬ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন। ম্যাচটি বেলজিয়াম ৪–৩ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে ডেন্ডনকার সর্বমোট ১ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 
 

১৯৯৫-এ জন্ম
জীবিত ব্যক্তি
বেলজীয় ফুটবলার
রয়্যাল স্পোর্টিং ক্লাব আন্ডারলেখটের খেলোয়াড়
বেলজীয় প্রো লিগের খেলোয়াড়
বেলজিয়ামের আন্তর্জাতিক যুব ফুটবলার
বেলজিয়ামের অনূর্ধ্ব-২১ আন্তর্জাতিক ফুটবলার
বেলজিয়ামের আন্তর্জাতিক ফুটবলার
ফুটবল মধ্যমাঠের খেলোয়াড়
২০১৮ ফিফা বিশ্বকাপের খেলোয়াড়
উলভারহ্যাম্পটন ওয়ান্ডারার্স ফুটবল ক্লাবের খেলোয়াড়
প্রিমিয়ার লিগের খেলোয়াড়
রয়্যাল স্পোর্টস ক্লাব রুসেলারের খেলোয়াড়
উয়েফা ইউরো ২০২০-এর খেলোয়াড়
বেলজীয় প্রবাসী ফুটবলার
ইংল্যান্ডে প্রবাসী ফুটবলার
ইংল্যান্ডে বেলজীয় প্রবাসী ক্রীড়াবিদ
২০২২ ফিফা বিশ্বকাপের খেলোয়াড়
অ্যাস্টন ভিলা ফুটবল ক্লাবের খেলোয়াড়
পুরুষ ফুটবল রক্ষণভাগের খেলোয়াড়
পুরুষ ফুটবল মধ্যমাঠের খেলোয়াড়
সোচেতা স্পোর্তিভা কালচো নাপোলির খেলোয়াড়
সেরিয়ে আ-এর খেলোয়াড়
ইতালিতে প্রবাসী ফুটবলার
অ্যান্থনি লিম্বোম্বে

অ্যান্থনি 'টনি' লিম্বোম্বে (জন্ম: ১৫ জুলাই ১৯৯৪) হলেন একজন বেলজীয় পেশাদার ফুটবলার, যিনি ক্লাব ব্রুজ এবং বেলজিয়াম জাতীয় দলের হয়ে একজন উইঙ্গার অথবা একজন আক্রমণভাগের খেলোয়াড় হিসেবে খেলে থাকেন।

ব্যক্তিগত জীবন 
লিম্বোম্বের বড় ভাই স্টালোনে লিম্বোম্বেও একজন পেশাদার ফুটবলার এবং তিনি আন্টোয়ার্প এফসির হয়ে একজন সৃজনশীল উইঙ্গার হিসেবে খেলেন।

ক্যারিয়ার পরিসংখ্যান

সম্মাননা

ক্লাব 
রেসিং শেঙ্ক
 বেলজীয় প্রো লীগ: ২০১০–১১
 বেলজীয় সুপারকাপ: ২০১১
এনইসি
 ইরস্তে ডিভিসি (১): ২০১৪–১৫

তথ্যসূত্র

বহিঃসংযোগ 
 
 উয়েফায় অ্যান্থনি লিম্বোম্বে
 বেলজিত এফএ-এ অ্যান্থনি লিম্বোম্বে

১৯৯৪-এ জন্ম
জীবিত ব্যক্তি
মেহেলেনের ব্যক্তি
বেলজীয় ফুটবলার
বেলজিয়ামের আন্তর্জাতিক ফুটবলার
বেলজিয়ামের আন্তর্জাতিক যুব ফুটবলার
ফুটবল উইঙ্গার
রয়্যাল রেসিং ক্লাব খেংকের খেলোয়াড়
বেলজীয় প্রো লিগের খেলোয়াড়
এরেডিভিজির খেলোয়াড়
এরস্টে ডিভিজির খেলোয়াড়
বেলজীয় প্রবাসী ফুটবলার
নেদারল্যান্ডসে প্রবাসী ফুটবলার
লিগ ১-এর খেলোয়াড়
ফুটবল ক্লাব নাঁতের খেলোয়াড়
ক্লাব ব্রুজের খেলোয়াড়
রয়্যাল লিরসে স্পোর্টস ক্লাবের খেলোয়াড়
রয়্যাল ফুটবল ক্লাব মেখেলেনের খেলোয়াড়
স্ট্যান্ডার্ড লিয়েজের খেলোয়াড়
এনইসি নিজমেগেন খেলোয়াড়
ফরাসি জাতীয় চ্যাম্পিয়নশিপ ২-এর খেলোয়াড়
ফ্রান্সে প্রবাসী ফুটবলার
ফ্রান্সে বেলজীয় প্রবাসী ক্রীড়াবিদ
বহেড়া

বহেড়া (বৈজ্ঞানিক নাম: Terminalia bellirica) (ইংরেজি:  bahera or beleric or bastard myrobalan) বা বিভীতকী Combretaceae পরিবারের Terminalia গণের একটি বৃক্ষ।

বিবরণ
বহেড়া গাছ উচ্চতায় ৬০-১০০ ফুট পর্যন্ত লম্বা হয় অর্থাৎ খুবই বড় গাছ। গাছের গুড়িও অনেক লম্বা। শীত কালে এর ফল পুষ্ট হয়, তারপর নিজ থেকেই গাছ থেকে খসে পড়ে।

এ গাছের ফল দু’রকমের হয়-এক প্রকার গোল, আরেকটি ডিম্বাকৃতির। এর ফল ও ফলের শাঁস ঔষধ হিসেবে ব্যবহৃত হয়। ভারতীয় উপমহাদেশের লোধা আদিবাসী সম্প্রদায়ের লোকেরা তাদের মনের প্রফুল্লতা আনার জন্য এই ফলের শাঁস খায়।

প্রাপ্তিস্থান

বাংলাদেশের প্রায় সব অঞ্চলেই বহেড়া গাছ জন্মে। যেমন ভাওায়ালের অঞ্চল মধুপুর গড়, গাজীপুর, বগুড়া, দিনাজপুর, রামগড়, কুমিল্লা, ব্রাহ্মণবাড়িয়া এবং ভারতের ছোটনাগপুর, বিহার, হিমাচল প্রদেশ ও মধ্যপ্রদেশে প্রধানত এ গাছ বেশি দেখা যায়। পশ্চিমবঙ্গের বীরভুম, বাঁকুড়া ও বর্ধমানের শালবনেও এ গাছ প্রচুর জন্মে। উত্তোলণের সময়: শীতের প্রাক্কালে ফল সংগ্রহ করা হয়।

আবাদী/অনাবাদী/বনজ: এই গাছটি সাধারনতঃ বনজ জাতীয় গাছ।

চাষাবাদের ধরণ
গ্রীষ্মকালে এই গাছে ফুল আসে। তারপর হয় ফল। সেই ফল পুষ্ট হয় শীতের প্রাক্কালে।  তারপর আপনা আপনি ঝরে পড়ে। এই গাছ রোপনের দরকার হয়না। পতিত জমির ধারে, জমির আইলে এটি আপনা আপনি জন্মে।

ঔষধি গুণাগুণ
 আমাশয়:  সাদা বা রক্ত যে কোনও আমাশয়ে প্রতিদিন সকালে এক গ্লাস পানির  সাথে এক চামচ বহেড়া গুঁড়া খেলে উপকার পাওয়া যায়।
 অকালে চুল পাকলে: বহেড়ার বিচি বাদ দিয়ে ১০ গ্রাম ছাল নিয়ে পানি দিয়ে বাটুন। এক কাপ পানিতে গুলে পানি ছেঁকে নিন, এবার সে পানি দিয়ে চুল ধুয়ে ফেলুন। এর ফলে চুল ওঠা বন্ধ হয়।
 শ্লেস্মায়:  আধা চা-চামচ বহেড়া গুঁড়া, ঘি গরম করে তার সাথে মিশিয়ে আবার গরম করে মধু মিশিয়ে চেটে খেলে উপকার পাওয়া যায়।
 ইন্দ্রিয়-দৌর্বল্যে: এ রোগ থেকে মুক্তি পেতে হলে রোজ দু’টি করে বহেড়া বিচির শাঁস খেতে হবে। এর ফলে এই রোগ ভাল হয়।
 শ্বেতী রোগে:  বহেড়া বিচির শাঁসের তেল বের করে শ্বেতীর ওপর লাগালে গায়ের রং অল্পদিনের মধ্যেই স্বাভাবিক হবে।
 অকালে টাক পড়লে: বহেড়া বিচির শাঁস অল্প পানিতে মিহি করে বেটে চন্দনের মতো টাকে লাগালে, টাক সেরে যায়।
 ফুলা কমানোর জন্য:  বহেড়ার বিচি বাদ দিয়ে ছাল বেটে একটু গরম করে ফুলায় প্রলেপ দিলে ফুলা কমে যায়।
 কৃমি রোগ : বহেড়া বিচি বাদ দিয়ে শাঁসের গুঁড়া ডালিম পাতার রসের সাথে মিশিয়ে খেলে কৃমি দূর হয়।
  আমলকী, হরিতকী ও বহেড়া এই তিন ফলের মিশ্রণকে ত্রিফলা বলে। আয়ুর্বেদিক ওষুধ হিসেবে ত্রিফলা স্বাস্থ্যের জন্য  বহুমাত্রিক উপকারী।

তথ্যসূত্র

ঔষধি উদ্ভিদ
ভারতের উদ্ভিদ
বাংলাদেশের উদ্ভিদ
নেপালের উদ্ভিদ
ক্রান্তীয় এশিয়ার উদ্ভিদ
মোহাম্মদ আব্দুল হক (অনু)

মোহাম্মদ আব্দুল হক (অনু) (১৫ ফেব্রুয়ারি ১৯৭৫) বাংলাদেশের একজন সাংবাদিক। তথ্যপ্রযুক্তি সাংবাদিকতায় বিশেষ অবদানের জন্য তিনি জাতীয় তথ্য ও যোগাযোগ প্রযুক্তি পুরস্কার ২০১৬ পেয়েছেন।

জন্ম ও পারিবারিক পরিচয়
আব্দুল হক (অনু)’র জন্ম ১৯৭৫ সালের ১৫ ফেব্রুয়ারি ঢাকার জেলার লালবাগে। তার বাবার নাম মোহাম্মদ আব্দুল হাই এবং মায়ের নাম সাবেরা খাতুন। তার এক ভাই এবং এক বোন।

শিক্ষাজীবন
ওয়েস্ট অ্যান্ড হাই স্কুল থেকে ১৯৯১ সালে এসএসসি, ১৯৯৩ সালে ঢাকার রাইফেলস পাবলিক স্কুল অ্যান্ড কলেজ থেকে এইচএসসি পাশ করেন অনু। পরবর্তীতে শান্ত-মারিয়াম ইউনিভার্সিটি অব ক্রিয়েটিভ টেকনোলজি থেকে স্নাতক ও স্নাতকোত্তর সম্পন্ন করেন তিনি। এছাড়া তিনি ঢাকা ইন্টারন্যাশনাল ইউনিভার্সিটি থেকে হিউম্যান রাইটস অ্যান্ড লিগ্যাল এইড বিষয়ে ডিপ্লোমা ডিগ্রি অর্জন করেন।

কর্মজীবন
১৯৯২ সালে ১৩ জুলাই থেকে বাংলা ভাষায় সর্বাধিক প্রচারিত তথ্য প্রযুক্তি ম্যাগাজিন কমপিউটার জগৎ এ কাজ শুরু করেন অনু। বর্তমানে এ পত্রিকায় নির্বাহী সম্পাদক হিসেবে দায়িত্ব পালন করছেন তিনি।

সাংবাদিক সংগঠন
অনু তথ্যপ্রযুক্তি সাংবাদিকদের সংগঠন বাংলাদেশ আইসিটি জার্নালিস্ট ফোরামের (বিআইজেএফ) প্রতিষ্ঠাতা সদস্য এবং নির্বাচিত সভাপতি হিসেবে দায়িত্ব পালন করেছেন। এছাড়া তিনি বাংলাদেশ ইন্টারনেট গভর্নেন্স ফোরামের মহাসচিব হিসেবেও দায়িত্ব পালন করছেন।

পারিবারিক জীবন
অনু’র স্ত্রীর নাম সায়মা ইসরাইল হক। এ দম্পতির একমাত্র সন্তান জারতাজ হক সিমরা।

পুরস্কার ও সম্মাননা
 জাতীয় তথ্য ও যোগাযোগ প্রযুক্তি পুরস্কার, ২০১৬

তথ্যসূত্র

বহি:সংযোগ

১৯৭৫-এ জন্ম
জীবিত ব্যক্তি
বাংলাদেশী সাংবাদিক
শান্ত-মারিয়াম ইউনিভার্সিটি অব ক্রিয়েটিভ টেকনোলজির প্রাক্তন শিক্ষার্থী
ঢাকা ইন্টারন্যাশনাল ইউনিভার্সিটির প্রাক্তন শিক্ষার্থী
কমপিউটার জগৎ

কমপিউটার জগৎ বাংলাদেশ থেকে প্রকাশিত একটি তথ্যপ্রযুক্তি বিষয়ক ম্যাগাজিন। এটি ১৯৯১ সাল থেকে নিয়মিত প্রকাশিত হচ্ছে। এটি বাংলাদেশের প্রথম তথ্য ও যোগাযোগ প্রযুক্তি ভিত্তিক ম্যাগাজিন যার প্রতিষ্ঠাতা অধ্যাপক আব্দুল কাদের। কমপিউটার জগৎ কর্তৃপক্ষ ২০১৫ সালে বার্ষিক ই-বাণিজ্য মেলার আয়োজন করেছিল।

ইতিহাস 
১৯৯১ সালের মে মাসের প্রথম দিনে কমপিউটার জগৎ-এর প্রথম সংখ্যাটি প্রকাশিত হয়। তথ্যপ্রযুক্তি বিষয়ের ওপর বাংলাদেশের প্রথম বাংলা সাময়কী হিসেবে এই পত্রিকাটি আত্মপ্রকাশ করে। কমপিউটার জগৎ-এর সূচনাসংখ্যার প্রতিপাদ্য ছিল: জনগণের হাতে কমপিউটার চাই। ২০০৩ সাল থেকে পত্রিকাটির প্রতিষ্ঠাতা আবদুল কাদেরের অবর্তমানে কার্যত নাজমা কাদের কমপিউটার জগৎ-এর হাল ধরেন।

কার্যক্রম 
বাংলাদেশের আইসিটি সেক্টরের উন্নয়নের লক্ষ্যে ২০১৪ সালের ২৪ আগস্টে বাংলাদেশ কম্পিউটার সোসাইটি (বিসিএস) এবং মাসিক কমপিউটার জগৎ একত্রে কাজ করার সিদ্ধান্ত নেয়।

তথ্যসূত্র

বহিঃসংযোগ 
 কমপিউটার জগৎ 

১৯৯১-এ বাংলাদেশে প্রতিষ্ঠিত
বাংলাদেশের মাসিক ম্যাগাজিন
বিজ্ঞান ও প্রযুক্তি ম্যাগাজিন
১৯৯১-এ প্রতিষ্ঠিত ম্যাগাজিন
বাংলা ভাষার ম্যাগাজিন
বাংলাদেশের ম্যাগাজিন